Vastelaovesvereniging De Kwakkert - Optochtpagina
T geit d'r al hèl op aan! Dus minse die al hèl aan 't bouwe zeen; väöl plezeer! Minse die nog neet begósj zeen; trek de ideeënbös aope en maak mèt vrinj, mèt de buurt, femilie, collega's of as einzelgenger get sjoeëns väör d'n optocht, en laot de minse in Heitse zeen waat vastelaovendj is! Want 't is al mieër gezag: "Mètdoon is sjoeëner den winne!"
En eine pries kriegtj gae altied! Dus Kwakkerte en Koeleköpkes…, maak d'r eine optocht van woe gein inj aan kumptj. Gae zultj d'r versteldj van staon waat ein plezeer det bringtj. Opgaeve kan vanaaf noe väör zoeëwaal de groeëte as de kinjeroptocht.
Opgaeve (leefs via de mail of sjriftelik) bie: Patty Peeters, Jean Romestraot 3 in Heitse (uiteraard!!!), Telefoon 06 55 52 43 36. Opgaeve kin toet uuterlik vastelaoveszunjij 11.11 oor. Opgaves nao dit tiedstip waere achteraan inne optocht geplaatstj en doon boete mededingen mèt. Dit in verbandj mèt de indeiling vanne optocht.
Ein opgaveformulier kintj gae hie downloaden downloaden.
En gaeft gae uch op via mail; vermeldj den de óngerstaondje gegaeves:
-	Waat 't väörsteldj;
-	Oetveuring act (Jao of nae)
-	Aantal persoeëne
-	Mèt of zónger meziek
-	Kontakpersoeën mèt telefoonnummer en mailadres
-	Groeëte groep (13 persoeëne en mieër), Kleine groep (3 t/m 12 persoeëne, Duo óf Einzelgenger.
-	Mèt tractor óf wage (beide mótte minimaal WA-verzekerdj zeen, net zoas vieë (bieëster) die inne optocht mèt laope. Die móte ouch verzekerdj zeen want v.v. De Kwakkert kan neet aansprakelijk waere gesteldj).
Väör die aansprakelijkheid mót gae ein verklaoring óngerteikene. Ouch is 't verplichtj óm oppe wages eine brandblusser mèt te neme en móge d'r gein cherrycans brandjstof oppe wages mètgenaome waere. 'T Nuttige van alcohol inne optocht is neet toegestaon. Dinktj ouch ane braedje van eure wage, dae kin maximaal 3.10 maeter zeen. En 't gehieël mót uiteraard stabiel zeen. Haod dao raekening mèt bie de huuegdje. Veiliheid väör alles!!!
Reclame moog, mer maag de oetbielding neet aoverheerse.
Alle regelementen op ein rieke kintj gae hie downloaden.
De jury letj neet allein op det waat gae oetbeeldj, eur creatie en eur pekske, mer ouch op gaater die gae laotj ontstaon.
Eur nummerke (plaats inne optocht), mótte op vastelaoveszunjing, 3 mieërt, tösse 11.00 en 12.00 oor aafgehaoldj waere bie café Den Hook.
Opstelle vanne optocht op vastelaovesmaondjig 4 mieërt óm 13.30 oor oppe Sportlaan.
D'n optocht begintj óm 14.11 oor te trèkke via de Sportlaan, Dörpstraot, Stationsstraot, Aoj Trambaan, Beesstraot, Sint Antoniusstraot en waertj weer ontbonje bie De Bombardon.
De priesoetreiking van de kinjer- én groeëte optocht is op vastelaovesmaondjig óm 18.11 oor inne Bombardon.
De volledige oetslaag van 2018 kintj gae hie downloaden.
DieDrie (vanne Sjötterie)
Mètdoon is net zoë belangriek as winnen...
Oetslaag 2018De oetslaag vanne optocht 2018 kintj gae hie bekieke
Oetslaag 2017De oetslaag vanne optocht 2017 kintj gae hie bekieke
Oetslaag 2016De oetslaag vanne optocht 2016 kintj gae hie bekieke
Oetslaag 2014De oetslaag vanne optocht 2014 kintj gae hie bekieke
Oetslaag 2013De oetslaag vanne optocht 2013 kintj gae hie bekieke
Oetslaag 2012De oetslaag vanne optocht 2012 kintj gae hie bekieke
Oetslaag 2011De oetslaag vanne optocht 2011 kintj gae hie bekieke
Oetslaag 2010De oetslaag vanne optocht 2010 kintj gae hie bekieke
Oetslaag 2009De totale oetslaag kint gae hie bekieke
Oetslaag 2008De totale oetslaag kint gae hie bekieke
Sjoeën foto's van de optocht kintj gae hie vinje
© COPYRIGHT 2007-2019 De Kwakkert Heitse - Design: Jean Wertz / MasterColors jannewarie 2019